E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2022. szeptember 27-i ülésére**

**Javaslat az „Óvoda intézményi karbantartás” 2022. évi költségvetésben biztosított előirányzatának felhasználására**

Szombathely Megyei Jogú Város Önkormányzata 2022. évi költségvetése alapján, óvoda intézményi karbantartásra 30.000eFt-ot biztosított. Az önkormányzat 2022. évi költségvetéséről szóló 2/2022. (III. 1.) önkormányzati rendelet 11. § (5) bekezdése a) pontja alapján az óvoda intézményi karbantartás előirányzat felhasználásáról kizárólag a Városstratégiai, Idegenforgalmi és Sport Bizottság (továbbiakban: Bizottság) dönt.

Az alábbiak szerint javaslatot teszek a költségvetésben szereplő:

**„Óvoda intézményi karbantartás” előirányzat terhére**

* **Weöres Sándor Óvodában** (9700 Szombathely, Márton Áron utca 58.) új bevilágító felület építésének, valamint polikarbonát teljes cseréjének tervezési munkáinak elvégzéséhez - összesen **bruttó 2.032.000,- Ft** biztosítására.
* **Margaréta Óvodában** (9700 Szombathely, Margaréta utca 1.) felülvilágító ablakok javítására, illetve új homokozó és napvitorla kialakítási munkáihoz összesen **bruttó 516.000,- Ft** biztosítására.
* **Aréna Óvodában** (9700 Szombathely, Aréna utca 8/B.)korábbi TOP pályázatból kimaradt füstelvezető ablakok motorcseréjéhez összesen **bruttó 999.000,- Ft** biztosítására.
* **Mocorgó Óvodában** (9700 Szombathely, Váci Mihály utca 5.) csapadékvíz csatorna rendszerének javítási munkáira összesen **bruttó 1.750.000,- Ft** biztosítására.
* **Kuckó Bölcsődében** (9700 Szombathely, Hadnagy utca 2/B.) csapadékvíz elvezetési problémák megoldásának kivitelezési munkáira összesen **bruttó 4.515.564,- Ft** biztosítására.

Kérem a Tisztelt Bizottságot, hogy az előterjesztést megtárgyalni, a felújítási munkák elvégzéséhez szükséges előirányzat biztosítását támogatni szíveskedjék.

Szombathely, 2022. szeptember „…….”.

  **/: Dr. Horváth Attila :/**

 alpolgármester

**HATÁROZATI JAVASLAT**

 **……/2022. (IX.27.) VISB sz. határozat**

A Városstratégiai, Idegenforgalmi és Sport Bizottság az önkormányzat 2022. évi költségvetéséről szóló 2/2022. (III.1.) önkormányzati rendelet 11. § (5) bekezdés a) pontjában kapott felhatalmazás alapján az „Óvoda intézményi karbantartás” 2022. évi költségvetésben biztosított előirányzatának felhasználására vonatkozó előterjesztést megtárgyalta, és a karbantartáshoz szükséges előirányzat biztosítását az alábbiak szerint támogatja:

**„Óvoda intézményi karbantartás” előirányzat terhére**

* **Weöres Sándor Óvoda** (9700 Szombathely, Márton Áron utca 58.) új bevilágító felület építésének, valamint polikarbonát teljes cseréjének tervezési munkáinak elvégzéséhez - **bruttó 2.032.000,- Ft**-otbiztosít.
* **Margaréta Óvoda** (9700 Szombathely, Margaréta utca 1.) felülvilágító ablakok javítására, illetve új homokozó és napvitorla kialakítási munkáihoz **bruttó 516.000,- Ft**-otbiztosít.
* **Aréna Óvoda** (9700 Szombathely, Aréna utca 8/B.)korábbi TOP pályázatból kimaradt füstelvezető ablakok motorcseréjéhez **bruttó 999.000,- Ft**-otbiztosít.
* **Mocorgó Óvoda** (9700 Szombathely, Váci Mihály utca 5.) csapadékvíz csatorna rendszerének javítási munkáira **bruttó 1.750.000,- Ft**-otbiztosít.
* **Kuckó Bölcsődében** (9700 Szombathely, Hadnagy utca 2/B.) csapadékvíz elvezetési problémák megoldásának kivitelezési munkáira **bruttó 4.515.564,- Ft**-otbiztosít.

**Felelős**: Dr. Nemény András polgármester

 Dr. Horváth Attila alpolgármester

 Tóth Kálmán, a Városstratégiai, Idegenforgalmi és Sport Bizottság elnöke

 Dr. Károlyi Ákos jegyző

 (a végrehajtásért:

 Kalmár Ervin, a Városüzemeltetési Osztály vezetője,

 Stéger Gábor, a Közgazdasági és Adó Osztály vezetője)

**Határidő**: azonnal